《陈节斋挽诗 其二》
宋代·林希逸

国重穆陵蒐钜典，帝咨宿学进隆名。那知幻境空花散，不待藏山史草成。

笔冢长存堪怅恨，书棺何益谩哀荣。西山门第今无几，落尽残星泪眼盈。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。